Et utrolig hyggeligt og veludstyret hus i et roligt lokalt miljø i Genova. Her var alt, hvad vi behøvede; selv køletaske og strandhåndklæder. Huset er indrettet smagfuldt og finurligt med en blanding af loppefund og IKEA 😊. Skønt med tre soveværelser med hver sit smukke badeværelse. Vi var afsted med vores 2 voksne sønner og vores svigerdatter.
Vi brugte meget tid på terrassen lige udenfor køkkenet.
Vi blev hjerteligt modtaget af Viola og hendes mand og datter, som sørger for at alt fungerer. Vi havde kontakt med Jenny over mail, hvor hun sikrede sig, at alt var ok.
Der er virkelig gode spisesteder i gåafstand fra huset.
Parkeringspladsen udenfor huset er svær at bruge, hvis man har lejet en stor bil, men der er god plads ca. 500 meter længere op ad gaden.
Vi anbefaler med glæde huset til andre.